钦定古今图书集成/明伦汇编/官常典/第657卷 > 《蓝田县丞厅壁记》韩愈
## 钦定古今图书集成/明伦汇编/官常典/第657卷 > 《蓝田县丞厅壁记》韩愈

丞之职，所以贰令于一邑，无所不当。问其下主簿尉，
主簿、尉乃有分职，丞位高而偪，例以嫌不可否。事文
书行，吏抱成案诣丞，卷其前，钳以左手，右手摘纸尾，
雁鹜行以进，平立睨丞曰：“当署。”丞涉笔占位，署惟谨，
目吏问可不可，吏曰：“得则退”，不敢略省，漫不知何事。
官虽尊，力势反出主簿尉下。谚数慢，必曰：“丞至以相
訾謷？”丞之设，岂端使然哉？博陵崔斯立，种学绩文，以
蓄其有，泓涵演迤，日大以肆。贞元初，挟其能，战艺于
京师，再进再屈于人。元和初，以前大理评事言得失
黜官，再转而为丞兹邑。始至，喟曰：“官无卑，顾材不足
塞。职”既禁，不得施用。又喟曰：“丞哉丞哉！”余不负丞，而
丞负余。则尽枿去牙角，一蹑故迹，破崖岸而为之。丞
厅故有记，坏漏污不可读。斯立易桷与瓦，墁治壁，悉
书前任人名氏。庭有老槐四行，南墙钜竹千梃，俨立
若相持。水㶁{循除鸣，斯立痛扫溉，对树二松，日哦
其间。有问者，辄对曰：“余方有公事，子姑去。”考功郎中
知制诰韩愈记。